text: আওয়ামী লীগের হাত থেকে বাঁচতে মানুষ বিএনপিকে ভোট দেবে : মির্জা ফখরুল | রাজনীতি | রাজ টাইমস | Popular Bangla Online News Paper in Bangladesh
  আওয়ামী লীগের হাত থেকে বাঁচতে মানুষ বিএনপিকে ভোট দেবে : মির্জা ফখরুল
  রাজটাইমস ডেস্ক | প্রকাশিত: ৫ অক্টোবর ২০২১ ২০:০৯; আপডেট: ২৪ অক্টোবর ২০২১ ০৭:০১
  আওয়ামী লীগের হাত থেকে বাঁচার জন্যই দেশের মানুষ বিএনপিকে ভোট দেবে বলে মন্তব্য করেছেন বিএনপি মহাসচিব মির্জা ফখরুল ইসলাম আলমগীর। তিনি বলেছেন, দেশের মানুষ এই অবৈধ সরকারের হাত থেকে মুক্তি পেতে চায়। বিএনপির একমাত্র দল যারা দেশের মানুষকে একটু শান্তি দিতে পেরেছিল। এজন্যই মানুষ বিএনপিকে ভোট দেবে। 'বিএনপিকে কেন মানুষ ভোট দেবে' সোমবার এক সংবাদ সম্মেলনে প্রধানমন্ত্রী শেখ হাসিনার এমন বক্তব্যে প্রসঙ্গে জানতে চাইলে তিনি একথা বলেন।
  মঙ্গলবার বিকেলে গুলশান বিএনপির চেয়ারপারসনের কার্যালয়ে উপস্থিত সাংবাদিকদের এসব কথা বলেন তিনি।
  মির্জা ফখরুল বলেন, আওয়ামী লীগের হাত থেকে বাঁচার জন্যই জনগণ বিএনপিকে ভোট দেবে। আওয়ামী লীগ গত ১২ বছরে দেশের যে অবস্থা তৈরি করেছে, মানুষের জীবনের কোনো নিরাপত্তা নাই, জীবিকার কোনো নিরাপত্তা নাই, চারদিকে ভয় ত্রাস সন্ত্রাস ছাড়া কিছু নাই । এর ফলে মানুষ অতিষ্ঠ হয়ে গেছে। এজন্যই মানুষ বিএনপিকে ভোট দেবে যে, আওয়ামী লীগ দশ টাকায় চাল খাওয়ানোৱ কথা বলে ৭০ টাকায় চাল খাওয়াচ্ছে, বিনা পয়সায় সার দেবে বলেছিল। এখন সারের দাম আকাশচুম্বী। এসব কারণেই মানুষ বিএনপিকে ভোট দেবে।
  দলীয় সরকারের অধীনে বিএনপির কোনো নির্বাচন মেনে নিবে বলছে, তাহলে কি আপনার দাবি আদায়ে আন্দোলনে করবেন- এমন প্রশ্নের জবাবে সাবেক এই প্রতি মন্ত্রী বলেন, নিরপেক্ষ সরকার জন্য অতীতেও আন্দোলন হয়েছে। আগামীতে আমরা আন্দোলন করবো কিনা, সেটা সময়মতো দেখা যাবে।